Mohd Kamri Kamaruddin

Mohd Kamri bin Kamaruddin merupakan seorang ahli politik Malaysia yang telah berkhidmat sebagai Timbalan Yang di-Pertua Dewan Undangan Negeri Selangor sejak September 2023 dan Ahli Dewan Undangan Negeri Selangor (ADUN) bagi kawasan Bukit Antarabangsa sejak Ogos 2023. Beliau ialah ahli Parti Keadilan Rakyat (PKR), sebuah parti komponen dalam gabungan Pakatan Harapan (PH).

 Kerjaya politik 

 Timbalan Yang di-Pertua Dewan Negeri Selangor (sejak 2023) 
Pada 19 September 2023, Mohd Kamri daripada Pakatan Harapan (PH) telah dicalonkan oleh Ahli Dewan Negeri Selangor (ADUN) Pelabuhan Klang, Azmizam Zaman Huri dan disokong oleh ADUN Teratai, Yew Jia Haur sebagai Timbalan Speaker Dewan Negeri Selangor. Beliau telah dipilih ke jawatan tersebut dengan memperoleh 34 undi, menewaskan lawannya iaitu ADUN Sungai Ramal, Mohd Shafie Ngah daripada Perikatan Nasional (PN), yang dicalonkan oleh ADUN Sabak, Sallehen Mukhyi dan disokong oleh ADUN Gombak Setia, Muhammad Hilman Idham dengan 22 undi.

 Ahli Dewan Undangan Negeri Selangor (sejak 2023) 
 Pilihan raya negeri Selangor 2023 
Dalam pilihan raya negeri Selangor 2023, Mohd Kamri membuat penampilan sulung dalam pilihan raya apabila beliau dicalonkan oleh PH untuk bertanding di kerusi negeri Bukit Antarabangsa. Beliau memenangi kerusi tersebut dan telah dipilih sebagai ADUN Bukit Antarabangsa bagi penggal pertama selepas menewaskan Sasha Lyna Abdul Latif daripada PN dan Melanie Ting Yi-Hlin daripada Ikatan Demokratik Malaysia (MUDA) dengan majoriti 16,280 undi.

 Keputusan pilihan raya 
+ Dewan Undangan Negeri SelangorTahunKawasan pilihan rayaCalonUndiPeratusLawanUndiPeratusUndi sahMajoritiHasil2023N19 Bukit Antarabangsa (PKR)30,77265.86%Sasha Lyna Abdul Latif (BERSATU)14,49231.01%46,72616,28067.23%Melanie Ting Yi-Hlin (MUDA)1,4623.13%

 Rujukan 

Kategori:Orang hidup
Kategori:Ahli politik Malaysia berketurunan Melayu
Kategori:Anggota Parti Keadilan Rakyat
Kategori:Ahli Dewan Negeri Selangor ke-15
Kategori:Projek AliffHaziq